Iranul acuză România de moartea lui Gholam Mansouri. Avocatul fostului judecător: De vină sunt polițiștii.
Iranul
acuză România de moartea fostului magistrat Gholam Mansouri. Avocatul
lui Mansouri dă vina pe poliţiştii români şi spune că aceştia erau obligaţi
să-l protejeze. În
replică, poliţiştii spun că au făcut ceea ce presupune măsura controlului
judiciar, iar ancheta este în plină desfăşurare. Ambasadorul
Iranului la Bucureşti a discutat luni cu reprezentanţii Ministerului Afacerilor
Externe (MAE). "Autorităţile
române nu aveau obligaţii referitoare la protecţia suplimentară a cetăţeanului
iranian", spune avocatul George Paşalică.
Probabil ai tot auzit, în ultimele zile, despre
decesul fostului magistrat iranian Gholam Reza Mansouri, care a murit vineri în
holul unui hotel din Capitală. Autorităţile şi televiziunile iraniene au tot
arătat cu degetul spre România, iar avocatul lui Mansouri a spus, în presa
iraniană, că nu crede în varianta sinuciderii.El îi acuză pe poliţiştii români că nu şi-au
făcut treaba, deşi erau obligaţi să îl supravegheze şi protejeze pe clientul
său, acesta fiind pus sub control judiciar la Bucureşti. "Poliţiştii Capitalei au desfăşurat activităţiile specifice măsurii controlului judiciar potrivit legislaţiei din România“, a spus Poliţia Capitalei.Pe de altă parte, avocatul George Paşalică spune că autorităţile române nu aveau nicio obligaţie referitoare la protecţia suplimentară a cetăţeanului Iranian: "Nu, autorităţile române nu aveau nicio obligaţie referitoare la protecţia suplimentară a cetăţeanului iranian. Acesta a fost supus măsurii preventive a controlului judiciar şi urma să respecte o serie de măsuri stricte, prevăzute de Codul de procedură penală român. Astfel, se protejează societatea şi realizarea actului de justiţie şi nu invers, nu se asigură o protecţie suplimentară persoanelor care se confruntă cu legea penală“.Reprezentanţii MAE s-au întâlnit luni cu ambasadorul Iranului la Bucureşti, Morteza Aboutalebi, pentru a discuta despre moartea lui Mansouri, cel care era acuzat de fapte de corupţie la el în ţară, fiind bănuit că a luat 500.000 de euro mită pentru a scăpa de închisoare un oficial din Teheran.